Dit is die boumateriaal wat jy nodig het om die selvervaardigings-proses aan die gang te hou. Dis soos ’n 24/7 produksielyn wat nooit tot stilstand kan kom nie.
Wanneer daar nie genoeg materiaal beskikbaar is om die produksie-proses glad te laat verloop nie, word minder selle vervaardig en so ontstaan ’n agterstand.
Een van die vanselfsprekende tekens van so ’n agterstand is vroeë plooie – tekens dat jy vinniger ouer word as wat jy behoort.
Maar veroudering het self ook ’n uitwerking: dit vertraag die vervaardigingsproses en maak dit minder effektief, en so raak die agterstand al groter.
Dit word veroorsaak deur “vrye radikale”, eintlik roof-molekules wat selle aanval. En jy kan nie dié rowers ontsnap nie. Hulle is letterlik orals – selfs in die lug wat jy inasem.
Die effek wat dié aanval op jou liggaamselle het, kan vergelyk word met ’n stuk yster wat aan die elemente blootgestel is en roes, met ander woorde: oksideer, tensy jy dit ’n lagie verf gee, iets wat die oksidasie-proses keer.
Om dus jou liggaamselle te beskerm teen dié oksidasie-proses het jy baie anti-oksidante in jou dieet nodig – en dié het ons vroeërjare normaalweg ingekry deur vars gekweekte groente en vrugte te eet.
Ongelukkig is daar ’n hele rits redes waarom die kos wat ons eet nie meer die regte kwaliteit “boumateriaal” verskaf nie. En dit ontwrig die selproduksie in ons liggame ernstig.